Baishan vannkraftverk

Må ikke forveksles med Bashan-demningen i provinsen Chongqing i Midt-Kina.
Baishan vannkraftverk (Beishan) er et vannkraftverk-kompleks i elva Songhua. Anlegget ligger nær byen Baishan i provinsen Jilin i det nordøstlige Kina.Electricity Restructuring in China: The Elusive Quest for Competition. Russell Pitman og Vanessa Zhang, USAs justisdepartement (april 2008). Besøkt 21.juli 2011. 

Anlegget består av to separate vannkraftverk, og to demninger. Arbeidet med den første demningen ble påbegynt tidlig på 1980-tallet. Ved igangsettelsen i 1986 hadde kraftverket Baishan 1 (白山抽水蓄能电站) ved denne demningen en produksjonskapasitet på 300 MW, med 2 x 150 MW. Fallhøyden her er 90,5 meter. Anlegget fra 1986 er et såkalt pumpekraftverk med både et øvre og et nedre vannmagasin som vann kan fordeles mellom. 

Anlegget ble gjennom Beishan 2 (白山水电站) utvidet med 1.500 MW til i alt 1.800 MW fra 2006. Den nye demningen ble en betong buedam som er 149,5 meter høy. Vannkraftverkets turninkapasitet er fordelt med 5 x 300 MW-enheter.

Reservoaret som demmes opp er mange mil langt, avhengig av vannføringen. Reservoaret oversvømmer elveleiet der hvor Erdao Songhua og Toudao Songhua flyter sammen.

Se også
Liste over verdens største vannkraftverk

Referanser

Eksterne lenker
 China's highest arch dams – China Comittee on Large Dams (Chincold). Besøkt 10. januar 2012.

Kategori:Demninger i Folkerepublikken Kina
Kategori:Vannkraftverk i Folkerepublikken Kina
Kategori:Kraftverk i Jilin provins
Kategori:Pumpekraftverk i Folkerepublikken Kina